Գիլյերմո Օչոա

Ֆրանցիսկո Գիլյերմո Օչոա Մագանյա (, հուլիսի 13, 1985, Գվադալախարա ), մեքսիկացի ֆուտբոլիստ՝ դարպասապահ Մեքսիկայի ազգային հավաքականում։ Այս պահին համարվում է ազատ ֆուտբոլիստ, վերջին ակումբը եղել է ֆրանսիական Այաչչոն։
Օչոան առաջին անգամ խաղացել է մեքսիկական Ամերիկա ակումբում 2004 թվականին Մեքսիկայի առաջնությունում Մոնտեռռեյա ակումբի դեմ։ Նա իր առաջին տիտղոսը նվաճել է 2005 թվականին Ամերիկա ակումբում և եղել է հիմնական դարպասապահ մինչև 2011 թվականը։ Մեքսիկական ակումբում բոլոր մրցաշարերում անցկացրել է մոտ 300 հանդիպում։2011 թվականի ամռանը տեղափոխվել է ֆրանսիական Այաչչո։ Ֆրանսիական ակումբի կազմում Օչոան անցակրել է 3 մրցաշրջան, որից հետո Այաչչոն լքել է Ֆրանսիական I լիգան 2014 թվականին և ակումբի հետ պայմանագիրը սպառվեց։ 
2005 թվականից Մեքսիկայի հավաքականի ֆուտբոլիստ, առաջին հանդիպումը հավաքականի կազմում անցկացրել է Հունգարիայի դեմ ընկերական խաղում, որում Մեքսիկան հաղթեց 2-0 հաշվով։ Հավաքականի կազմում մասնակցել է 2006,2010,2014 թվականների ֆուտբոլի աշխարհի առաջնություններին։

Արտաքին հղումներ 
Վիճակագրությունը National Football Teams կայքում

Հուլիսի 13 ծնունդներ
1985 ծնունդներ
Մեքսիկացի ֆուտբոլիստներ
Ֆուտբոլի դարպասապահներ
2018 թվականի ֆուտբոլի աշխարհի առաջնության մասնակիցներ
Լա Լիգայի ֆուտբոլիստներ
2020 թվականի Ամառային օլիմպիական խաղերի բրոնզե մեդալակիրներ